पाएं अपने शहर की ताज़ा ख़बरें और फ्री ई-पेपरडाउनलोड करें
तुमगांव रेलवे ओवरब्रिज पर आखिरकार 3 गर्डर चढ़ाए गए। इसके लिए तीन घंटे का समय लगा। बुधवार को पुरी-कुर्ला एक्सप्रेस के रवाना होने के बाद ठीक दो बजे ब्लाॅक की अनुमति मिली। ब्लॉक के साथ ही महासमुंद स्टेशन से बेलसोंडा तक पावर कट किया गया। साथ ही शेष गाड़ियों को अलग-अलग स्टेशन में ही रोक दिया गया। इधर, ब्लॉक मिलते ही पहले से गर्डर चढ़ाने की तैयारी पूरी कर इंतजार कर रहे अधिकारी-कर्मचारियों की निगरानी में क्रेन के जरिए गर्डर चढ़ाने का काम शुरू किया।
निर्माण कंपनी के प्रोजेक्ट मैनेजर एके दत्ता ने बताया कि सबसे पहले आरओवी के ऊपर 2 नंबर का गर्डर लांच किया गया। इसके बाद 1 नंबर और 3 नंबर का गर्डर चढ़ाया गया। तीनों गर्डर का कुल वजन 111 टन का था, जिसे क्रेन के माध्यम से चढ़ाया गया। इधर, पहले चरण में केवल तीन गर्डर चढ़ाए गए हैं। तीन अन्य गर्डर को चढ़ाने के लिए फिर से अनुमति लेनी होगी। इसके लिए आज या फिर कल अनुमति मिल सकती है। गर्डर चढ़ाने के बाद इसके दोनों ओर बने 18-18 मीटर लंबे पिलर को भी गर्डर से जोड़ा जाएगा, लेकिन इसके लिए रेलवे की अनुमित की जरूरत नहीं होगी। यह काम समय देखकर निर्माण कंपनी के कर्मचारी कर लेंगे।
मौके पर मौजूद रही ओएचई वैन
गर्डर चढ़ाने के दौरान रेलवे की ओएचई वैन भी मौजूद रही। इस दौरान रेलवे इलेक्ट्रिक लाइन का पावर कट कर दिया गया था। गर्डर चढ़ाने का काम पूरा होने के बाद ओएचई वैन के जरिए इलेक्ट्रिक विभाग के अफसरों ने तार को सही तरीके से फिट किया, ताकि ट्रेनों का परिचालन फिर से सुचारू ढंग से हो सके।
पीडब्ल्यूडी-रेलवे पिलर के बीच 75.4 मीटर की दूरी
ओवरब्रिज के लिए बने पीडब्ल्यूडी और रेवले के पिलर के बीच की दूरी दूरी 75.440 मीटर है। इसमें 36 मीटर लंबा रेलवे ट्रैक है। उसके बाद उनके बगल बने पिलर के दोनों हिस्सों की दूरी 18-18 मीटर है। डेढ़-डेढ़ फीट की दूरी के बाद पीडब्ल्यूडी का पिलर है। बता दें कि चार पिलर का निर्माण गर्डर के लिए किया गया है, जो रेलवे के क्षेत्र में बना है। दो तुमगांव की ओर व दो महासमुंद शहर की ओर है। रेलवे ट्रैक ऊपर 36-36 मीटर के 6 गर्डर रखे जाएंगे। तीन गर्डर बुधवार को चढ़ गया है और तीन गर्डर बाद में चढ़ेगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hne_Deva hin_Deva bho_Deva hin_Deva zho_Hant eng_Latn